
Z A P I S N I K
22. (dvadeset i druge) sjednice Vijeća Mjesnog odbora Sopot, održane 18. ožujka 2023. u prostorijama Mjesnog odbora Sopot, Ulica Viktora Kovačića 5, s početkom u 18:00 sati

NAZOČNI ČLANOVI VIJEĆA: 
Ramona Antić, Mladen Devčić, Milivoj Đilas, Iver Gredelj-Kovačić, Ajla Hrelja Bralić, Danijel Ljuboja, Štefica Muhvić, Miroslav Tovarloža.

NENAZOČNI ČLANOVI VIJEĆA:
Branka Rimac.

Predsjedava: Danijel Ljuboja, predsjednik Vijeća.
Zapisnik vodi: Ramona Antić, članica Vijeća.

Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 22. sjednicu Vijeća Mjesnog odbora.

USVAJANJE ZAPISNIKA
	Budući da nema primjedbi na zapisnik 21. sjednice, Vijeće jednoglasno prihvaća tekst zapisnika 22. sjednice Vijeća održane 27. veljače 2023.

USVAJANJE DNEVNOG REDA
	Predsjednik Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.
Nema prijedloga za izostavljanje točaka dnevnog reda kao niti za izmjenu njihovog redoslijeda.
Predsjednik predlaže dopunu dnevnog reda točkom:
· Rebalans proračuna zbog poskupljenja – donošenje zaključka
Vijeće jednoglasno prihvaća dopunu dnevnog reda.
Dodatna točka dnevnog reda postaje točka 10., a dosadašnja točka 10. Pitanja, prijedlozi i obavijesti postaje točka 11.
Vijeće jednoglasno prihvaća redoslijed točaka dnevnog reda
Vijeće jednoglasno prihvaća dnevni red koji glasi:



D N E V N I  R E D

1. Prijedlog zaključka o planu utroška sredstava s pozicije “ostali nespomenuti rashodi poslovanja” za 2023.
2. Uklanjanje gnijezda vrana – upit građanke B.B. – donošenje zaključka
3. Sanacija kulir ploča na lokaciji Ulica Huga Ehrlicha 13 kod zgrade – upit građana – donošenje zaključka
4. Orezivanje živice oko zgrade Ulica Huga Ehrlicha 13 – donošenje zaključka
5. Iscrtavanje parkinga na lokaciji Ulica Huga Ehrlicha – upit građana – donošenje zaključka
6. Suglasnost na idejni projekt rekonstrukcije parkirališta u Pičmanovoj ulici – dopuna zaključka KLASA: 024-08/22-003/2459, URBROJ: 251-13-11-9/007-22-6 od 19. prosinca 2022. - donošenje zaključka
7. Suglasnost na idejni projekt rekonstrukcije Turinine ulice od Pičmanove do Islandske – donošenje zaključka
8. Očitovanje GU za obnovu, izgradnju, prostorno uređenje, graditeljstvo, komunalne poslove i promet na zaključak o ukidanju pješačkog prijelaza – raskrižje ulica Milovana Kovačevića – Huga Ehrlicha KLASA: 024-08/22-003/2178, URBROJ: 251-13-11-9-22-3 od 27. Listopada 2022. – donošenje zaključka
9. Zahtjev za povremeno korištenje prostora MO Sopot – Socijaldemokratska partija Hrvatske - donošenje zaključka
10. Rebalans proračuna 2023. zbog povećanja cijena - donošenje zaključka
11. Pitanja, prijedlozi i obavijesti


Ad. 1. Prijedlog zaključka o planu utroška sredstava s pozicije “ostali nespomenuti rashodi poslovanja” za 2023.
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi





Z A K LJ U Č A K
o prijedlogu utroška sredstava s pozicije Ostali nespomenuti rashodi poslovanja
za 2023.


I. Vijeće Mjesnog odbora Sopot iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2023. raspolaže sa 1.280,00 EUR.

II. Vijeće Mjesnog odbora Sopot predlaže utrošak sredstava iz točke I. ovog zaključka na sljedeći način:

1. Protokolarne potrebe (cvijeće/cvjetni aranžmani i svijeće/lampioni)                                                  
                                                                                                    60,00EUR                   
2. Materijal neophodan za rad Vijeća (uredski materijal i sredstva za čišćenje)	                                                                                   500,00EUR 

3.   Promocija rada Vijeća (Dan Mjesnog odbora)                           720,00EUR
				        
                                                                                                   
                                                                                                                Ukupno: 1.280,00 EUR

III. Ovaj zaključak dostavlja se Vijeću Gradske četvrti Novi Zagreb – istok.

Ad. 2. Uklanjanje gnijezda vrana
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave u kojoj sudjeluju Danijel Ljuboja, Štefica Muhvić i Miroslav Tovarloža, Vijeće sa 8 glasova ZA i 1 glasom PROTIV  donosi

Z A K LJ U Č A K
o uklanjanju gnijezda vrana

1. Vijeće Mjesnog odbora Sopot raspravljalo je o uklanjanju gnijezda vrana na sljedećim lokacijama:

 - Avenija Dubrovnik, preko puta Kauflanda
 - Ulica Viktora Kovačića – ulaz u vrtić
 - Islandska ulica, između parka za pse i ograde SRC-a
 - Pičmanova ulica 1
 - Pičmanova ulica 7
 - Porezna uprava, livada
 - SR Njemačke, livada između suda i parkinga
 - SR Njemačke, kafić Omni
 - SRC Sopot, teniski tereni

2. Vijeće Mjesnog odbora Sopot predlaže da nadležna struka odluči što učiniti s gnijezdima vrana.
3. Ovaj zaključak dostavlja se Vijeću Gradske četvrti Novi Zagreb – istok.
Ad. 3. Sanacija kulir ploča na lokaciji Ulica Huga Ehrlicha 13 kod zgrade
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave u kojoj sudjeluju Danijel Ljuboja, Mladen Devčić i Štefica Muhvić, Vijeće jednoglasno donosi

Z A K LJ U Č A K
o sanaciji kulir ploča u Ulici Huga Ehrlicha 13

1. Vijeće Mjesnog odbora Sopot raspravljalo je o sanaciji kulir ploča u Ulici Huga Ehrlicha 13 kod zgrade.

2. Vijeće Mjesnog odbora Sopot traži sanaciju kulir ploča u Ulici Huga Ehrlicha 13 kroz sredstva redovnog održavanja.

3. Ovaj zaključak dostavlja se Vijeću Gradske četvrti Novi Zagreb – istok.
Ad. 4. Orezivanje živice oko zgrade Ulica Huga Ehrlicha 13
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi

Z A K L J U Č A K
o orezivanju živice oko zgrade Ulica Huga Ehrlicha 13

1. Vijeće Mjesnog odbora Sopot raspravljalo je o orezivanju živice oko zgrade u Ulici Huga Ehrlicha 13.

2. Vijeće Mjesnog odbora Sopot traži redovno orezivanje živice ukoliko je živica u nadležnosti Zrinjevca.
3. Ovaj zaključak dostavlja se Vijeću Gradske četvrti Novi Zagreb – istok.
Ad. 5. Iscrtavanje parkinga na lokaciji Ulica Huga Ehrlicha

Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi




Z A K L J U Č A K
o iscrtavanju parkinga na lokaciji Ulica Huga Ehrlicha

1. Vijeće Mjesnog odbora Sopot raspravljalo je o iscrtavanju parkinga na lokaciji Ulica Huga Ehrlicha 13.

2. Vijeće Mjesnog odbora Sopot traži iscrtavanje parkinga na lokacij Ulica Huga Ehrlicha 13, s obzirom da se parkirna mjesta više gotovo uopće ne vide.
3. Ovaj zaključak dostavlja se Vijeću Gradske četvrti Novi Zagreb – istok.
Ad. 6. Suglasnost na idejni projekt rekonstrukcije parkirališta u Pičmanovoj ulici – dopuna zaključka KLASA: 024-08/22-003/2459, URBROJ: 251-13-11-9/007-22-6 od 19. prosinca 2022.
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi

Z A K L J U Č A K
o idejnom projektu rekonstukcije parkirališta u Pičmanovoj ulici - dopuna zaključka KLASA: 024-08/22-003/2459, URBROJ: 251-13-11-9/007-22-6 od 19. prosinca 2022.

1. Vijeće Mjesnog odbora Sopot raspravljalo je o dobivenom idejnom projektu rekonstrukcije parkirališta u Pičmanovoj ulici.

2. Vijeće Mjesnog odbora daje suglasnost na idejni projekt ukoliko se zaključak dopuni
formulacijom „predmetni parking u cijelosti i dalje ostaje u skladu s svojom osnovnom  uporabom kao parking koji služi građanima Sopota i stanarima okolnih stambenih zgrada (blok) za čije potrebe je i izgrađeno”, uz posebnu napomenu da se nijedno parkirno mjesto ne smije dati na trajno korištenje drugim korisnicima, kao na primjer Općinskom sudu u Novom Zagrebu ili Poreznoj upravi, s obzirom da su potrebe zaposlenika i njihovih korisnika trajno riješene izgradnjom obližnjeg parkirališta na kojem je uspostavljena  4. zona parkinga.
3. Ovaj zaključak dostavlja se Vijeću Gradske četvrti Novi Zagreb – istok.
Ad. 7. Suglasnost na idejni projekt rekonstrukcije Turinine ulice od Pičmanove do Islandske ulice
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, u kojoj sudjeluju Danijel Ljuboja, Mladen Devčić i Miroslav Tovarloža, Vijeće jednoglasno donosi

Z A K LJ U Č A K
o suglasnosti na idejni projekt rekonstukcije Turinine ulice od Pičmanove do Islandske ulice

1. Vijeće Mjesnog odbora Sopot raspravljalo je o idejnom projektu rekonstrukcije Turinine ulice od Pičmanove do Islandske ulice.

2. Vijeće Mjesnog odbora Sopot daje suglasnost na idejni projekt rekonstrukcije
Turinine ulice, uz napomenu da se ponovno uspostave/vrate parkirališna mjesta izgrađena na bočnoj strani istočne strane Turinine ulice položaja nasuprot Stambene zgrade Turinina 6-12., a koji je izgrađen u skladu s tada važećim prostornim i detaljnim planom izgradnje naselja Sopot, a sve za potrebe građana Sopota i stanara predmetne zgrade uz napomenu da su predmetni planovi i dalje na snazi.
3. Ovaj zaključak dostavlja se Vijeću Gradske četvrti Novi Zagreb – istok.
Ad. 8. Očitovanje GU za obnovu, izgradnju, prostorno uređenje, graditeljstvo, komunalne poslove i promet na zaključak o ukidanju pješačkog prijelaza – raskrižje ulica Milovana Kovačevića – Huga Ehrlicha KLASA: 024-08/22-003/2178, URBROJ: 251-13-11-9-22-3 od 27. Listopada 2022.
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi

Z A K L J U Č A K
o očitovanju GU za obnovu, izgradnju, prostorno uređenje, graditeljstvo, komunalne poslove i promet na zaključak o ukidanju pješačkog prijelaza – raskrižje ulica Milovana Kovačevića – Huga Ehrlicha KLASA: 024-08/22-003/2178, URBROJ: 251-13-11-9-22-3 od 27. listopada 2022.

1. Vijeće Mjesnog odbora Sopot raspravljalo je o očitovanju GU za obnovu, izgradnju, prostorno uređenje, graditeljstvo, komunalne poslove i promet na zaključak o ukidanju pješačkog prijelaza – raskrižje ulica Milovana Kovačevića – Huga Ehrlicha KLASA: 024-08/22-003/2178, URBROJ: 251-13-11-9-22-3 od 27. listopada 2022.

2. Vijeće Mjesnog odbora Sopot ističe kako je zapadni nogostup Ehrlichove ulice pretvoren u parkiralište u nizu, te kako predmetno raskrižje nema svrhu s obzirom da ne povezuje dva nogostupa.
3. Ovaj zaključak dostavlja se Vijeću Gradske četvrti Novi Zagreb – istok.





Ad. 9. Zahtjev za povremeno korištenje prostora MO Sopot – Socijaldemokratska partija Hrvatske
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi

Z A K L J U Č A K
o zahtjevu za povremeno korištenje prostora MO Sopot – Socijaldemokratska partija Hrvatske

1. Socijaldemokratskoj partiji Hrvatske odobrava se povremeno korištenje prostora u objektu Mjesnog odbora Sopot, Ulica Viktora Kovačića 5, u terminu srijedom od 19 :00 do 21:00 sat i teče od 18. ožujka 2023. do 18. ožujka 2024.

2. Prostor iz točke 1. ovog zaključka, Socijaldemokratska partija Hrvatske koristiti će bez naknade.

3. Politička stranka Socijaldemokratska partija Hrvatske obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.
Ad. 10. Rebalans proračuna 2023. zbog poskupljenja
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi

Z A K LJ U Č A K
o rebalansu proračuna 2023. zbog poskupljenja

1. Vijeće Mjesnog odbora Sopot raspravljalo je o rebalansu proračuna 2023. zbog poskupljenja.

2. Vijeće Mjesnog odbora Sopot predlaže rebalans proračuna 2023. zbog inflacije i naglog podizanja cijena materijala, kao i poskupljenja cijene radova gradskih službi, koja onemogućavaju izvedbu mnogih planiranih radova.

3. Vijeće Mjesnog odbora Sopot predlaže povećanje sredstava proračuna 2024. namijenjenih za gradske četvrti, u skladu sa spomenutim novonastalim okolnostima.

4. Ovaj zaključak dostavlja se Vijeću Gradske četvrti Novi Zagreb – istok.




Ad. 11. Pitanja, prijedlozi i obavijesti

Članica Vijeća Štefica Muhvić ističe kako bi se u Ulici Huga Ehrlicha trebalo poravnati tlo na mjestu na kojem je nedavno iskopano stablo. Također, ističe kako bi se trebalo posaditi novo stablo, ili više stabala, uz novu stazu koja vodi od Zemljakove ulice do Islandske ulice.

Budući da više nitko ne traži riječ, predsjednik konstatira da je dnevni red iscrpljen i zaključuje sjednicu u 18:40, nakon 40 min trajanja.


Zapisnik sastavila:
Ramona Antić

KLASA: 024-08/23-003/573
URBROJ: 251-13-11-9/007-23-2
Zagreb, 18. ožujka 2023.



Predsjednik
Vijeća Mjesnog odbora Sopot
[bookmark: _GoBack]Danijel Ljuboja, v.r.

